cyanic-selkie/wikianc huggingface dataset:
आर्यभट
विरासत
भारतीय खगोलीय परंपरा में आर्यभट के कार्य का बड़ा प्रभाव था और अनुवाद के माध्यम से इन्होंने कई पड़ोसी संस्कृतियों को प्रभावित किया। इस्लामी स्वर्ण युग (ई. ८२०), के दौरान इसका अरबी अनुवाद विशेष प्रभावशाली था। उनके कुछ परिणामों को अल-ख्वारिज्मी द्वारा उद्धृत किया गया है और १० वीं सदी के अरबी विद्वान अल-बिरूनी द्वारा उन्हें सन्दर्भित किया गया गया है, जिन्होंने अपने वर्णन में लिखा है कि आर्यभट के अनुयायी मानते थे कि पृथ्वी अपनी धुरी पर घूमती है।
साइन (ज्या), कोसाइन (कोज्या) के साथ ही, वरसाइन (उक्रमाज्या) की उनकी परिभाषा, और विलोम साइन (उत्क्रम ज्या), ने त्रिकोणमिति की उत्पत्ति को प्रभावित किया। वे पहले व्यक्ति भी थे जिन्होंने साइन और वरसाइन (१ - कोसएक्स) तालिकाओं को, ० डिग्री से ९० डिग्री तक ३.७५ ° अंतरालों में, 4 दशमलव स्थानों की सूक्ष्मता तक निर्मित किया।
आर्यभट की खगोलीय गणना की विधियां भी बहुत प्रभावशाली थी। त्रिकोणमितिक तालिकाओं के साथ, वे इस्लामी दुनिया में व्यापक रूप से इस्तेमाल की जाती थी। और अनेक अरबी खगोलीय तालिकाओं (जिज) की गणना के लिए इस्तेमाल की जाती थी। विशेष रूप से, अरबी स्पेन वैज्ञानिक अल-झर्काली (११वीं सदी) के कार्यों में पाई जाने वाली खगोलीय तालिकाओं का लैटिन में तोलेडो की तालिकाओं (१२वीं सदी) के रूप में अनुवाद किया गया और ये यूरोप में सदियों तक सर्वाधिक सूक्ष्म पंचांग के रूप में इस्तेमाल में रही।
आर्यभट और उनके अनुयायियों द्वारा की गयी तिथि गणना पंचांग अथवा हिंदू तिथिपत्र निर्धारण के व्यावहारिक उद्देश्यों के लिए भारत में निरंतर इस्तेमाल में रही हैं, इन्हे इस्लामी दुनिया को भी प्रेषित किया गया, जहाँ इनसे जलाली तिथिपत्र का आधार तैयार किया गया जिसे १०७३ में उमर खय्याम सहित कुछ खगोलविदों ने प्रस्तुत किया, जिसके संस्करण (१९२५ में संशोधित) आज ईरान और अफगानिस्तान में राष्ट्रीय कैलेंडर के रूप में प्रयोग में हैं। जलाली तिथिपत्र अपनी तिथियों का आंकलन वास्तविक सौर पारगमन के आधार पर करता है, जैसा आर्यभट (और प्रारंभिक सिद्धांत कैलेंडर में था).इस प्रकार के तिथि पत्र में तिथियों की गणना के लिए एक पंचांग की आवश्यकता होती है। यद्यपि तिथियों की गणना करना कठिन था, पर जलाली तिथिपत्र में ग्रेगोरी तिथिपत्र से कम मौसमी त्रुटियां थी।
भारत के प्रथम उपग्रह आर्यभट, को उनका नाम दिया गया।चंद्र खड्ड आर्यभट का नाम उनके सम्मान स्वरुप रखा गया है। खगोल विज्ञान, खगोल भौतिकी और वायुमंडलीय विज्ञान में अनुसंधान के लिए भारत में नैनीताल के निकट एक संस्थान का नाम आर्यभट प्रेक्षण विज्ञान अनुसंधान संस्थान (एआरआईएस) रखा गया है।
अंतर्विद्यालयीय आर्यभट गणित प्रतियोगिता उनके नाम पर है। बैसिलस आर्यभट, इसरो के वैज्ञानिकों द्वारा २००९ में खोजी गयी एक बैक्टीरिया की प्रजाति का नाम उनके नाम पर रखा गया है।
टिप्प्णियाँ
क.   चतुरधिकं शतमष्टगुणं द्वाषष्टिस्तथा सहस्राणाम।
अयुतद्वयविष्कम्भस्यासन्नो वृत्त-परिणाहः।। (आर्यभटीय, गणितपाद, श्लोक १०)
ख.   अनुलोमगतिर्नौस्थः पश्यत्यचलं विलोमगं यद्वत्।
अचलानि भानि तद्वत् समपश्चिमगानि लंकायाम्।। (आर्यभटीय, गोलपाद, श्लोक 9)
(अर्थ-नाव में बैठा हुआ मनुष्य जब प्रवाह के साथ आगे बढ़ता है, तब वह समझता है कि अचर वृक्ष, पाषाण, पर्वत आदि पदार्थ उल्टी गति से जा रहे हैं। उसी प्रकार गतिमान पृथ्वी पर से स्थिर नक्षत्र भी उलटी गति से जाते हुए दिखाई देते हैं।)
विद्युतचुंबकीय विकिरण
भौतिकी में, विद्युच्चुम्बकीय विकिरण में विद्युच्चुम्बकीय क्षेत्र की तरंगें होती हैं, जो अन्तरिक्ष के माध्यम से फैलती हैं और संवेग और विद्युच्चुम्बकीय विकिरण ऊर्जा ले जाती हैं। विभिन्न आवृत्ति की विद्युच्चुम्बकीय तरंगों को विभिन्न नामों से पुकारा जाता है क्योंकि उनके विभिन्न स्रोत और पदार्थ पर प्रभाव होते हैं। बढ़ती आवृत्ति और घटती तरंगदैर्घ्य के क्रम में ये हैं: रेडियो तरंगें, सूक्ष्मतरंगें, अवलाल, दृश्यमान प्रकाश, पराबैंगनी, X-किरणें और गामा किरणें शामिल हैं, ये सभी विद्युच्चुम्बकीय वर्णक्रम का भाग हैं।
चिरसम्मत रूप से, विद्युच्चुम्बकीय विकिरण में विद्युच्चुम्बकीय तरंगें होती हैं, जो वैद्युतिक और चुम्बकीय क्षेत्रों के समक्रमित दोलन हैं। दोलन की आवृत्ति के आधार पर, विद्युत चुम्बकीय वर्णक्रम के विभिन्न तरंगदैर्घ्य उत्पन्न होते हैं। एक निर्वात में, विद्युच्चुम्बकीय तरंगें प्रकाश की गति से यात्रा करती हैं, जिसे प्रायः c से निरूपित किया जाता है। सजातीय, समदैशिक माध्यमों में, दो क्षेत्रों के दोलन एक दूसरे के लम्बवत् होते हैं और ऊर्जा और तरंग प्रसार की दिशा के लम्बवत् होते हैं, जिससे एक अनुप्रस्थ तरंग बनती है। विद्युच्चुम्बकीय वर्णक्रम के भीतर एक विद्युच्चुम्बकीय तरंग की स्थिति को इसके दोलन की आवृत्ति या इसकी तरंगदैर्घ्य द्वारा चित्रित किया जा सकता है।
विद्युच्चुम्बकीय तरंगें त्वरण से गुजरने वाले विद्युत आवेशित कणों द्वारा उत्सर्जित होती हैं, और ये तरंगें बाद में अन्य आवेशित कणों के साथ अन्तःक्रिया कर सकती हैं, उन पर बल लगा सकती हैं। विद्युच्चुम्बकीय तरंगें ऊर्जा, संवेग और कोणीय संवेग को अपने स्रोत कण से दूर ले जाती हैं और उन मात्राओं को उस पदार्थ को प्रदान कर सकती हैं जिसके साथ वे अन्तःक्रिया करते हैं। विद्युच्चुम्बकीय विकिरण उन विद्युच्चुम्बकीय तरंगों से जुड़ा हुआ है जो स्वयं को फैलाने के लिए स्वतंत्र हैं जो उन्हें उत्पन्न करने वाले गतिमान आवेशों के निरन्तर प्रभाव के बिना हैं, क्योंकि उन्होंने उन आवेशों से पर्याप्त दूरी प्राप्त कर ली है। इस प्रकार, विद्युच्चुम्बकीय विकिरण को कभी-कभी दूर क्षेत्र कहा जाता है। इस भाषा में, निकट क्षेत्र विद्युच्चुम्बकीय क्षेत्रों को उन आवेशों और धारा के पास संदर्भित करता है जो उन्हें सीधे उत्पन्न करते हैं, विशेष रूप से विद्युच्चुम्बकीय प्रेरण और स्थिरवैद्युतिक प्रेरण घटना।
रासायनिक यौगिकों और जीवों पर विद्युच्चुम्बकीय विकिरण का प्रभाव विकिरण की शक्ति और इसकी आवृत्ति दोनों पर निर्भर करता है। दृश्यमान या निम्नावृत्तियों के विद्युच्चुम्बकीय विकिरण (अर्थात्, दृश्य प्रकाश, अवलाल, सूक्ष्मतरंगें और रेडियो तरंगें) को अनायनकारी विकिरण कहा जाता है, क्योंकि इसके फोटॉनों में व्यक्तिगत रूप से परमाण्वों या अण्वों को आयनित करने या रासायनिक बन्धनों को तोड़ने हेतु पर्याप्त ऊर्जा नहीं होती है। रासायनिक प्रणालियों और जीवित ऊतकों पर इन विकिरणों के प्रभाव मुख्य रूप से कई फोटोन के संयुक्त ऊर्जा स्थानान्तरण से ताप प्रभाव के कारण होते हैं। इसके विपरीत, उच्चावृत्ति पराबैंगनी, X-किरणों और गामा किरणों को आयनकारी विकिरण कहा जाता है, क्योंकि ऐसी उच्चावृत्ति के विभिन्न फोटॉनों में अणुओं को आयनित करने या रासायनिक बंधनों को तोड़ने के लिए पर्याप्त ऊर्जा होती है। इन विकिरणों में रासायनिक अभिक्रियाओं को उत्पन्न करने और जीवित कोशिकाओं को क्षति पहुंचाने की क्षमता होती है, जो साधारण ताप से उत्पन्न होती है, और यह स्वास्थ्य हेतु संकट हो सकता है।
ऐतिहासिक पृष्ठभूमि
उन्नीसवीं शताब्दी के मध्य में भौतिकविदों ने गरम वस्त्वों से अवशोषित एवं उत्सर्जित होने वाले विकिरणों का सक्रियता से अध्ययन किया। इन विकिरणों को तापीय विकिरण कहा जाता है। उन्होंने यह जानने की चेष्टा की कि तापीय विकिरण किससे बने होते हैं। अब यह भली भाँति ज्ञात है कि तापीय विकिरण विभिन्न आवृत्तियों अथवा तरंगदैर्घ्यों वाली विद्युच्चुम्बकीय तरंगों से बने होते हैं यह अनेको आधुनिक अवधारणाओं पर आधारित हैं जो कि उन्नीसवीं शताब्दी के मध्य तक ज्ञात नहीं थी। तापीय विकिरण के नियमों का सर्वप्रथम सक्रियता से अध्ययन 1850 में हुआ। 1870 के आरम्भ में जेम्स क्लर्क मैक्स्वेल ने यह सिद्धान्त विकसित किया कि विद्युच्चुम्बकीय तरंगें आवेशित कणों द्वारा उत्पन्न होती है। इस सिद्धान्त का प्रायोगिक सत्यापन बाद में हाइन्रिश हॅर्त्स ने किया।
प्रकाश भी विकिरण का एक रूप है, जिसकी जानकारी वर्षों पूर्व से है और पुरातन काल से इसकी प्रकृति के बारे में समझने को चेष्टा की गई। पूर्व में न्यूटन प्रकाश को कणों का बना हुआ माना जाता था। 19वीं शताब्दी में प्रकाश की तरंग प्रकृति प्रतिपादित हुई।
मैक्स्वेल ने सर्वप्रथम आवेशित पिण्डों के मध्य अन्योन्यक्रियाओं और स्थूल स्तर पर विद्युत् तथा चुम्बकीय क्षेत्रों के व्यवहार की व्याख्या की। उन्होंने यह परामर्श दिया कि वैद्युतिक आवेशित कणों को जब त्वरित किया जाता है, तो एकान्तर विद्युत् एवं चुम्बकीय क्षेत्र उत्पन्न होते हैं, यह क्षेत्र विद्युत् एवं चुम्बकीय तरंगों के रूप में संचरित होते हैं, जिन्हें उन्होंने विद्युच्चुम्बकीय तरंग अथवा विद्युच्चुम्बकीय विकिरण नाम दिया।
वर्गीकरण
विद्युतचुंबकीय विकिरण का वर्गीकरण आवृत्ति के आधार पर होता है ; क्योंकि आवृति के आधार पर इनके कुछ गुण प्रभावित होते हैं। आवृति के आधार पर निम्न प्रकार के वर्ग होते हैं :-
मॉडर्न स्कूल, नई दिल्ली
मॉडर्न स्कूल नई दिल्ली में स्थित एक पुराना विद्यालय है। इसकी स्थापना १९२० में लाला रघुबीर सिंह और सोभा सिंह ने किया था।
चिह्न फलन
गणित में चिह्न फलन (sign function अथवा signum function) एक विषम गणितीय फलन है। इसकी परिभाषा नीचे दी गयी है।
परिभाषा
किसी वास्तविक संख्या x का चिह्न फलन निम्नलिखित प्रकार से पारिभाषित किया जाता है-
गुण
तथा
गुवाहाटी लोकमान्य तिलक एक्स्प्रेस ५६४६
गुवाहाटी लोकमान्य तिलक एक्स्प्रेस 5646  भारतीय रेल द्वारा संचालित एक मेल एक्स्प्रेस ट्रेन है। यह ट्रेन गुवाहाटी रेलवे स्टेशन (स्टेशन कोड:GHY) से 04:45PM बजे छूटती है और लोकमान्य तिलक टर्मिनस रेलवे स्टेशन (स्टेशन कोड:LTT) पर 08:00PM बजे पहुंचती है। इसकी यात्रा अवधि है 51 घंटे 15 मिनट।
सोभा सिंह
सोभा सिंह का अर्थ
आदमी को कितनी ज़मीन चाहिए?
आदमी को कितनी ज़मीन चाहिए? (रूसी: Много ли человеку земли нужно?) लेव तालस्तोय की 1886 में लिखी कहानी है। 'इस में दो बातें बड़े पत्तों की कही गई हैं। पहली यह कि आदमी की इच्छाएँ, कभी पुरी नहीं होती। जैसे-जैसे आदमी उनका ग़ुलाम बनता जाता है, वह ओर बढ़ती जातीं हैं। दूसरे, आदमी आपाधापी करता है, भटकता है, लेकिन आख़िर में उससे कुछ भी नहीं जाता।' इस कहानी से महात्मा गांधी बहुत प्रभावित हुए थे। उन्होंने इसका गुजराती में अनुवाद किया था।
महाराज सिंह भारती
चौधरी महाराज सिंह भारती का संक्षिप्त परिचय: इनका जन्म उ प्र के मेरठ जिले के अरनावली ग्राम में एक नवम्बर 1918 को जाट परिवार में हुआ था । ये स्वतंत्रता संग्राम सेनानी थे । 1950 में भारती जी ने कांग्रेस छोड़ दी । 1952 में डा0 लोहिया की सोशलिस्ट पार्टी में शामिल हो गये ।1957 में उ प्र से एम एल सी बने तथा 1967 में बैलगाड़ी एवं खटारा जीप से चुनाव प्रचार करके सांसद बने । 60 देशो की यात्रा अपने निजी धन रू 38000 व्यय पर की थी ।वे रातो -दिन अर्जक संघ तथा शोषित समाज दल के प्रचार-प्रसार मे लगे रहते थे ।अपनी वसीयत में लिखा कि "मेरे मरने के बाद जब संसद सदस्य मेरी शोक सभा करें तो मुझे स्वर्गीय विशेषण से सम्बोधित न करें और न 'आत्मा की शान्ति' के लिए दो मिनट का मौन रखे ।यदि वे ऐसा करते है तो मेरे सिद्धांतो की हत्या करेंगे क्योंकि मेरा ईश्वर एवं आत्मा, पुनर्जन्म में कभी विश्वास नहीं रहा ।मेरा मानना हम कि स्वर्ग और नर्क की कल्पना पाखन्डियो ने अपने स्वार्थ सिद्धि के लिए की है । "महामना भारती जी 14 सितम्बर 1995 में यशकायी हुए । अर्जक संघ चौधरी महाराज सिंह भारती की जयंती को "विज्ञान दिवस" के रुप में मनाता आ रहा है। चौधरी महाराज सिंह भारती और महामना रामस्वरूप वर्मा की जोड़ी "मार्क्स और एंगेल" जैसे वैचारिक मित्रों की जोड़ी थी जिन्होंने अर्जक संघ नामक संगठन का निर्माण किया, दोनों का अन्दाज बेबाक और फकीराना था। दोनों किसान परिवार के थे और दोनों के दिलों में गरीबी, अपमान अन्याय और शोषण की गहरी पीड़ा थी। महाराज सिंह भारती ने सांसद के रूप में पूरे विश्व का भ्रमण कर दुनिया के किसानों और उनकी जीवन पद्धति का गहन अध्ययन किया और उन्होंने महत्वपूर्ण पुस्तकें लिखी। उनकी पुस्तक "सृष्टि और प्रलय", डार्विन की "आॅरजिन आॅफ स्पसीज" की टक्कर की सरल हिन्दी में लिखी गयी पुस्तक है जो आम आदमी को यह बताती है कि यह दुनिया कैसी बनी और यह भी बताती है कि इसे ईश्वर ने नहीं बनाया है बल्कि यह स्वतः कुदरती नियमों से बनी है और इसके विकास में मनुष्य के श्रम की अहम भूमिका है। उनकी "ईश्वर की खोज" और भारत का नियोजित दिवाला जैसी अनेक विचार परक पुस्तकें हैं जो अर्जक प्रकाशन से प्रकाशित हुई हैं। अर्जक संघ द्वारा प्रकाशित भारतीजी का साहित्य 01.सृष्टि और प्रलय 02.ईश्वर की खोज 03.महान भारत के बौने नेता 04.समाजवाद, दर्शन और आचरण 05.आतंकवाद कारण और निवारण 06.पाप-पुण्य क्यों और कैसे? 07.सिद्धांतहीन राजनीति के दुष्परिणाम 08.भारत का नियोजित दिवाला 09.ब्राह्मणवाद की शव परीक्षा 10.कृषि क्रांति और किसान नेतृत्व 11.कमेरा हिंदुत्व बनाम लुटेरा हिंदुत्व 12.धर्म का धंधा 13.गन्ना चीनी समस्या और समाधान 14.हिंदू राजनीति 15.जाति तोड़ो समाज जोड़ो 16.नारी का उत्थान और पतन 17.जनतंत्र की हत्या 18.अर्जक संघ ही क्यों? 19.लोहिया और शोषित समाज दल 20.साम्यवाद और कम्युनिस्ट पार्टियां 21.विदेश नीति आदि।
पॆदपट्नं (कृष्णा)
पॆदपट्नं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
लाडनूं
लाडनूँ राजस्थान का एक कस्बा है जो डीडवाना-कुचामन |जिले]] की लाडनूं तहसील का मुख्यालय है।
भूगोल
दिल्ली से यह 380 किमी एवं जयपुर से 220 किमी की दूरी पर स्थित है। राजस्थान राज्य बनने से पहले यह जोधपुर रियासत की जागीर थी। यह नगर सुजानगढ, सीकर, बीकानेर, जोधपुर, अजमेर, जयपुर एवं अन्य प्रमुख शहरों से सड़क मार्ग से जुड़ा हुआ है। दिल्ली-रतनगढ़-जोधपुर रेलवे लाइन पर यह महत्वपूर्ण रेलवे स्टेशन है।
इतिहास
राजस्थान के निर्माण से पूर्व लाडनूं, जोधपुर रियासत कि सीमा पर बसा एक महत्वपूर्ण कस्बा था। शिलालेखों तथा इतिहासविदों के अनुसार लाडनूं प्राचीन अहिछत्रपुर का हिस्सा था, जिस पर करीब 2000 वर्षो तक नागवंशीय राजाओं का अधिकार रहा। बाद में परमार राजपूतों ने उन से अहिछत्रपुर को छिन लिया, उनके बाद मुगल ने आधिपत्य जमाया। अन्ततः जोधपुर के राठौड राजाओं का अधिकार रहा।
यह कस्बा एक प्राचिन व्यापारिक मार्ग पर बसा हुआ है। इस मार्ग से होकर कई लुटेरे गुजरे तो कभी हारी हुई सैनाये, पुरातात्विक साक्ष्य इसके 2000 वर्ष पहले से आबाद होने के सबूत देते हैं। वही 1857 के विद्रोह के कुचले जाने बाद हारे हुये सैनिक भागते हुये इधर से गुजरे तो वे इतिहास में कालो की फौज के नाम से दर्ज हुये।
नामकरण
कहीं-कहीं लाडनूं को 'बुडी चन्देरी' कहा गया है, पर इसका प्रमाण कही नहीं मिलता। कई बार हम अपने आप को प्राचीनता से जोडने के लिऐ इतिहास के साथ जोड तोड करने की गलती करते हैं। इसी क्रम में चन्दनवरदाई लिखित प्रथ्वीराज-रासो में वर्णीत चन्देरी के साथ, लाडनू का सम्बध जोड कर प्राचीनतता पाने की कोशिश की गयी है। लाडनू नामकरण पर और भी कई कथाये ओर दन्तकथाये प्रचलीत है पर कोई भी प्रमाण या सम्पुर्ण तथ्य उपलब्ध नहीं करती।
सुनीता राव
सुनीता राव (Sunitha Rao; जन्म : अक्टूबर 27, 1985) भारतीय-अमेरिकी पैशेवर टेनिस खिलाड़ी हैं जिन्होंने अंतरराष्ट्रीय प्रतियोगिताओं में भारत की तरफ से खेला। उन्होंने आईटीएफ सर्किट में आठ युग्ल खिताब जीते। 7 जुलाई 2008 को वो अपनी सर्वश्रेष्ठ एकल रैंकिंग पर पहुँची जिसमें वो विश्व में 144वें स्थान पर थीं।
सकर पंच
सकर पंच (Sucker Punch) २०११ में बनी अमरीकी एक्शन-फंतासी फ़िल्म है जिसका निर्देशन ज़ैक स्नायडर द्वारा किया गया। यह स्नाइडर की पहली फ़िल्म है जों खुद के कथानक पर बनी है। फ़िल्म में एमेली ब्राउनिंग, एबी कोर्निश, जेना मलोन, वनेसा ह्युजंस, जेमी चग, कार्ला गुगिनो और ऑस्कर आइसेक मुख्य भूमिका में है। कहानी एक औरत की कल्पना को दर्शाती है जों एक पागलखाने में भर्ती की जाती है और वहां से बच निकलने की योजना बनाती है।
गुवाहाटी सिकंदराबाद एक्स्प्रेस ५६३८
गुवाहाटी सिकंदराबाद एक्स्प्रेस 5638  भारतीय रेल द्वारा संचालित एक मेल एक्स्प्रेस ट्रेन है। यह ट्रेन गुवाहाटी रेलवे स्टेशन (स्टेशन कोड:GHY) से 05:30AM बजे छूटती है और सिकंदराबाद जंक्शन रेलवे स्टेशन (स्टेशन कोड:SC) पर 11:00AM बजे पहुंचती है। इसकी यात्रा अवधि है 53 घंटे 30 मिनट।
झाड़ग्राम लोक सभा निर्वाचन क्षेत्र
'''
विधानसभा क्षेत्र
परिसीमन से पहले, झारग्राम लोकसभा निर्वाचन क्षेत्र निम्नलिखित विधानसभा क्षेत्रों से बना था: गढ़बेटा पूर्व (विधानसभा क्षेत्र संख्या 220), गर्बेटा (विधानसभा निर्वाचन क्षेत्र)। गढ़बेटा पश्चिम (एससी)| विधानसभा निर्वाचन क्षेत्र संख्या 221), सालबनी (विधानसभा निर्वाचन क्षेत्र संख्या 222),  नयाग्राम (एसटी) (विधानसभा क्षेत्र संख्या 229),  गोपीबल्लवपुर (विधानसभा निर्वाचन क्षेत्र संख्या 230),  झाड़ग्राम (विधानसभा निर्वाचन क्षेत्र संख्या 231), बिनपुर (एसटी) (विधानसभा क्षेत्र संख्या 232)
संसद के सदस्य
1962 से पहले झाड़ग्राम क्षेत्र मिदनापुर झाड़ग्राम निर्वाचन क्षेत्र और मिदनापुर निर्वाचन क्षेत्र का हिस्सा था। संसद सदस्यों के लिए मेदिनीपुर (लोकसभा निर्वाचन क्षेत्र) देखें।
ऊर्जा प्रवाह (पारिस्थितिकी)
ऊर्जा प्रवाह एक पारिस्थितिकी तंत्र के भीतर जीवित चीजों के माध्यम से ऊर्जा का प्रवाह है। सभी जीवित जीवों को उत्पादकों और उपभोक्ताओं में संगठित किया जा सकता है, और उन उत्पादकों और उपभोक्ताओं को आगे एक खाद्य श्रृंखला में संगठित किया जा सकता है।
खाद्य श्रृंखला के भीतर प्रत्येक स्तर एक पोषी स्तर है। प्रत्येक ट्रॉफिक स्तर पर जीवों की मात्रा को और अधिक कुशलता से दिखाने के लिए, इन खाद्य श्रृंखलाओं को फिर ट्रॉफिक पिरामिड में व्यवस्थित किया जाता है। खाद्य श्रृंखला में तीर दिखाते हैं कि ऊर्जा प्रवाह एकदिशीय है, तीर के शीर्ष के साथ ऊर्जा प्रवाह की दिशा का संकेत मिलता है; रास्ते में हर कदम पर ऊर्जा गर्मी के रूप में खो जाती है। ऊर्जा का एकदिशीय प्रवाह और ऊर्जा का उत्तरोत्तर नुकसान खाद्य वेब ऊर्जा प्रवाह में पैटर्न हैं जो थर्मोडायनामिक्स द्वारा नियंत्रित होते हैं, जो प्रणालियों के बीच ऊर्जा विनिमय का सिद्धांत है। ट्रॉफिक डायनेमिक्स थर्मोडायनामिक्स से संबंधित है क्योंकि यह ऊर्जा के हस्तांतरण और परिवर्तन (सौर विकिरण के माध्यम से सूर्य से बाहरी रूप से उत्पन्न) और जीवों के बीच से संबंधित है।
ऊर्जा विज्ञान और कार्बन चक्र
एक स्थलीय पारिस्थितिकी तंत्र का कार्बन चक्र प्रकाश संश्लेषण से शुरू होकर, हवा से पानी (नीला) और कार्बन डाइऑक्साइड (सफेद), सौर ऊर्जा (पीला) के साथ लिया जाता है,और पौधों की ऊर्जा (हरा) में परिवर्तित हो जाता है। प्रकाश संश्लेषक जीवों द्वारा निर्धारित 100×1015 ग्राम कार्बन/वर्ष, जो 4×1018 kJ/yr = 4×1021 J/वर्ष मुक्त ऊर्जा के बराबर है। सेलुलर श्वसन रिवर्स रिएक्शन है, जिसमें पौधों की ऊर्जा ली जाती है और कार्बन डाइऑक्साइड और पानी छोड़ दिया जाता है। उत्पादित कार्बन डाइऑक्साइड और पानी को वापस पौधों में पुनर्नवीनीकरण किया जा सकता है। ऊर्जाविज्ञान में पहला कदम प्रकाश संश्लेषण है, जिसमें हवा से पानी और कार्बन डाइऑक्साइड लेकर सौर्यऊर्जा की उपस्थिति में ऑक्सीजन और ग्लूकोज में परिवर्तित किया जाता है।
यूनिवर्सिटी कॉलेज, लन्दन
University College London (UCL) is a constituent college of the University of London, based primarily in Bloomsbury, London.
लदफोडा मल्ला, धारी तहसील
लदफोडा मल्ला, धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
अनंतनाग रेलवे स्टेशन
अनन्तनाग railway station भारत के जम्मू और कश्मीर प्रदेश के अनंतनाग नगर में सेवारत भारतीय रेल की उत्तर रेलवे शाखा का एक रेलस्टेशन है। यह जम्मू-बारामूला रेलमार्ग पर स्थित है।
बी पी सिन्हा
वकिल, पटना उच्च न्यायालय, 1922–27
अधिवक्ता, 1927-35
लेक्चरर, गवर्नमेंट लॉ कॉलेज, पटना, 1926–35
सदस्य, विधि संकाय और पटना विश्वविद्यालय में परीक्षा बोर्ड ऑफ लॉ के सीनेट सदस्य, बनारस हिंदू विश्वविद्यालय के न्यायालय सरकार का प्लीडर 1935-39
सहायक शासकीय अधिवक्ता, 1940-42
न्यायाधीश, पटना उच्च न्यायालय, 1943-51
न्यायाधीश, सुप्रीम कोर्ट, दिसंबर 1954 - 30 सितंबर 1959
भारत के मुख्य न्यायाधीश, अक्टूबर 1959 - जनवरी 1964, 31 जनवरी 1964 को सेवानिवृत्त हुए। बी पी सिन्हा भारत के सर्वोच्च न्यायालय के भूतपूर्व न्यायाधीश रहे हैं। ये प्रथम बिहारी थे जो सर्वोच्च न्यायालय के मुख्य न्यायाधीश बने।
आन्द्रे अगासी
आन्द्रे अगासी का जन्म 29 अप्रैल 1970 अमेरिका देश के नेवाडा प्रदेश के लास वेगास शहर में हुआ था। वे एक नामी टेनिस खिलाड़ी हैं। भूतपूर्व नंबर एक खिलाड़ी रहे आंद्रे अगासी ने कुल ८ ग्रैंड स्लैम टूर्नामेंट जीते और साथ ही ओलम्पिक में स्वर्ण पदक भी प्राप्त किया। वह उन पाँच खिलाड़ी में से एक हैं जिन्होंने एक वर्ष में चारों ग्रैंड स्लैम जीते हैं। वह ओपन एरा में सभी ग्रैंड स्लैम जीतने वाले एकमात्र खिलाड़ी हैं।
जैवक्रिया
औषधशास्त्र में जैवक्रिया (biological activity) किसी जीव पर औषधियों व अन्य रसायनों द्वारा होने वाले लाभदायक व हानीकारक प्रभावों का अध्ययन होता है। अगर कोई औषध कई रसायनों का मिश्रण हो तो अक्सर उनमें से कुछ रसायन ही जैक्रियक होते हैं, यानी जीव पर असर करते हैं, और अन्य रसायन केवल उस असर में बदलाव लाने का काम करते हैं। कुछ रसायनों की जैवक्रियाएँ बहुत हानीकारक होती हैं और उनका चिकित्सा में प्रयोग नहीं करा जाता।
चाणक्य
चाणक्य (अनुमानतः 376 ई॰पु॰ - 283 ई॰पु॰) चन्द्रगुप्त मौर्य के महामंत्री थे। वे कौटिल्य या विष्णुगुप्त  नाम से भी विख्यात हैं। चणक नामक व्यक्ति के पुत्र होने के कारण वह चाणक्य कहे गए। विष्णुगुप्त कूटनीति, अर्थनीति, राजनीति के महाविद्वान ,और अपने महाज्ञान का 'कुटिल' 'सदुपयोग ,जनकल्याण तथा अखण्ड भारत के निर्माण जैसे सृजनात्मक कार्यो में करने के  कारण वह 'कौटिल्य' कहलाये।
उन्होंने नंदवंश का नाश करके चन्द्रगुप्त मौर्य को अजापाल से प्रजापाल (राजा) बनाया। उनके द्वारा रचित अर्थशास्त्र नामक ग्रन्थ राजनीति, अर्थनीति, कृषि, समाजनीति आदि का महान ग्रंन्थ है। अर्थशास्त्र मौर्यकालीन भारतीय समाज का दर्पण माना जाता है। चाणक्य की मृत्यु को लेकर दो कहानियां संदर्भ में आती है लेकिन दोनों में से कौन सी सच है इसका अभी कोई सार नहीं निकला है।
विष्णुपुराण, भागवत आदि पुराणों तथा कथासरित्सागर आदि संस्कृत ग्रंथों में तो चाणक्य का नाम आया ही है, बौद्ध ग्रंथो में भी इनकी कथा बराबर मिलती है। बुद्धघोष की बनाई हुई विनयपिटक की टीका तथा महानाम स्थविर रचित महावंश की टीका में चाणक्य का वृत्तांत दिया हुआ है। चाणक्य तक्षशिला (एक नगर जो रावलपिंडी के पास था) के निवासी थे। इनके जीवन की घटनाओं का विशेष संबंध मौर्य चंद्रगुप्त की राज्यप्राप्ति से है। ये उस समय के एक प्रसिद्ध विद्वान थे, इसमें कोई संदेह नहीं। कहते हैं कि चाणक्य राजसी ठाट-बाट से दूर एक छोटी सी कुटिया में रहते थे।
चाणक्य के नाम पर डॉ चंद्रप्रकाश द्विवेदी द्वारा लिखित और निर्देशित ४७ भागों वाला एक धारावाहिक भी बना था जिसे मूल रूप से 8 सितंबर 1991 से  9 अगस्त 1992 तक डीडी नेशनल पर प्रसारित किया गया था।
परिचय
चन्द्रगुप्त के साथ चाणक्य की मैत्री की कथा इस प्रकार है-
पाटलिपुत्र के नंद वंश के राजा धनानंद के यहाँ आचार्य एक अनुरोध लेकर गए थे। आचार्य ने अखण्ड भारत की बात की और कहा कि वह पोरव राष्ट्र से यमन शासक सेल्युकस को भगा दे किन्तु धनानंद ने नकार दिया क्योंकि पोरस राष्ट्र के राजा की हत्या धनानंद ने यमन शासक सेल्युकस से करवाई थी। जब यह बात आचार्य को खुद धनानंद ने बोला तब क्रोधित होकर आचार्य ने यह प्रतिज्ञा की कि जब तक मैं नंदों का नाश न कर लूँगा तब तक अपनी शिखा नहीं बाँधूंंगा। उन्हीं दिनों राजकुमार चंद्रगुप्त राज्य से निकाले गए थे। चंद्रगुप्त ने चाणक्य से मिलकर म्‍लेच्‍छ राजा पर्वतक की सेना लेकर पाटलिपुत्र पर चढ़ाई की और नंदों को युद्ध में परास्त करके मार डाला।
नंदों के नाश के संबंध में कई प्रकार की कथाएँ हैं। कहीं लिखा है कि चाणक्य ने महानन्द के यहाँ निर्माल्य भेजा जिसे छूते ही महानंद और उसके पुत्र मर गए। कहीं विषकन्या भेजने की कथा लिखी है। मुद्राराक्षस नाटक के देखेने से जाना जाता है कि नंदों का नाश करने पर भी महानंद के मंत्री राक्षस के कौशल और नीति के कारण चंद्रगुप्त को मगध का सिंहासन प्राप्त करने में बड़ी बड़ी कठिनाइयाँ पड़ीं। अंत में चाणक्य ने अपने नीतिबल से राक्षस को प्रसन्न किया और चंद्रगुप्त का मंत्री बनाया। बौद्ध ग्रंथो में भी इसी प्रकार की कथा है, केवल 'महानंद' के स्थान पर 'धनानन्द' शब्द है।
कुछ विद्वानों के अनुसार कौटिल्य का जन्म पंजाब के 'चणक' क्षेत्र में हुआ था अर्थात आज का चंडीगढ, जबकि कुछ विद्वान मानते हैं कि उनका जन्म दक्षिण भारत में हुआ था। कई विद्वानों का यह मत है कि वह कांचीपुरम के रहने वाले द्रविण ब्राह्मण । वह जीविकोपार्जन की खोज में उत्तर भारत आया थे। कुछ विद्वानों के मतानुसार केरल भी उनका जन्म स्थान बताया जाता है। इस संबंध में उनके द्वारा चरणी नदी का उल्लेख इस बात के प्रमाण के रूप में दिया जाता है। कुछ सन्दर्भों में यह उल्लेख मिलता है कि केरल निवासी चाणक्य वाराणसी आया था, जहाँ उसकी पुत्री खो गयी। वह फिर केरल वापस नहीं लौटा और मगध में आकर बस गया। इस प्रकार के विचार रखने वाले विद्वान उन्हे केरल के निषाद कुतुल्लूर नामपुत्री वंश का वंशज मानते हैं। कई विद्वानों ने उन्हे मगध का ही मूल निवासी माना है। कुछ बौद्ध साहित्यों ने उन्हे तक्षशिला का निवासी बताया है। कौटिल्य के जन्मस्थान के संबंध में अत्यधिक मतभेद रहने के कारण निश्चित रूप से यह कहना कि उनका जन्म स्थान कहाँ था, कठिन है, परंतु कई सन्दर्भों के आधार पर तक्षशिला को उनका जन्म स्थान मानना ठीक होगा।
वी. के. सुब्रमण्यम ने कहा है कि कई सन्दर्भों में इस बात का उल्लेख मिलता है कि सिकन्दर को अपने आक्रमण के अभियान में युवा कौटिल्य से भेंट हुई थी। चूँकि अलेक्जेंडर का आक्रमण अधिकतर तक्षशिला क्षेत्र में हुआ था, इसलिए यह उम्मीद की जाती है कि कौटिल्य का जन्म स्थान तक्षशिला क्षेत्र में ही रहा होगा। कौटिल्य के पिता का नाम चणक था। वह एक गरीब द्रविड़ ब्राह्मण थे और किसी तरह अपना गुजर-बसर करता थे। अतः स्पष्ट है कि कौटिल्य का बचपन गरीबी और दिक्कतों में गुजरा होगा। कौटिल्य की शिक्षा-दीक्षा के संबंध में कहीं कुछ विशेष जिक्र नहीं मिलता है, परन्तु उनकी बुद्धि की प्रखरता और उनकी विद्वता उनके विचारों से परिलक्षित होती है। वह कुरूप होते हुए भी शारीरिक रूप से बलिष्ठ थे। उनके ग्रंथ 'अर्थशास्त्र' के अवलोकन से उनकी प्रतिभा, बहुआयामी व्यक्तित्व और दूरदर्शिता का पूर्ण आभास होता है।
कौटिल्य के बारे में यह कहा जाता है कि वह बड़े ही स्वाभिमानी एवं राष्ट्रप्रेमी व्यक्ति थे। एक किंवदंती के अनुसार एक बार मगध के राजा महानंद ने श्राद्ध के अवसर पर कौटिल्य को अपमानित किया था, जबकि तथ्यों से उजागर होता है कि धनानंद की प्रजा विरोधी नीतियों के कारण ब्राह्मण चणक, जो कि विष्णुगुप्त (चाणक्य) के पिता थे, द्वारा विरोध करने पर उन्हें कारगर में बंदी बनाकर उनके, परिवार को देश निकाला दे दिया गया था. तथापि राष्ट्र हित में चाणक्य ने धनानंद से सीमान्त देशों के लिए सैनिक सहायता के लिए विनती की, जिससे बाहरी आततायी भारतीय जन का अशुभ न कर सकें। परन्तु मद में अंधे धनानंद ने उनका अपमान कर उन्हें राजमहल से निकाल दिया। कौटिल्य ने क्रोध के वशीभूत होकर अपनी शिखा खोलकर यह प्रतिज्ञा की थी कि जब तक वह नंदवंश का नाश नहीं कर देंंगे तब तक वह अपनी शिखा नहीं बाँधेंगे। कौटिल्य के व्यावहारिक राजनीति में प्रवेश करने का यह भी एक बड़ा कारण था। नंदवंश के विनाश के बाद उन्होने चन्द्रगुप्त मौर्य को राजगद्दी पर बैठने में हर संभव सहायता की। चन्द्रगुप्त मौर्य द्वारा गद्दी पर आसीन होने के बाद उसे पराक्रमी बनाने और मौर्य साम्राज्य का विस्तार करने के उद्देश्य से उन्होने व्यावहारिक राजनीति में प्रवेश किया। वह चन्द्रगुप्त मौर्य के मंत्री भी बने।
कई विद्वानों ने यह कहा है कि कौटिल्य ने कहीं भी अपनी रचना में मौर्यवंश या अपने मंत्रित्व के संबंध में कुछ नहीं कहा है, परंतु अधिकांश स्रोतों ने इस तथ्य की संपुष्टि की है। 'अर्थशास्त्र' में कौटिल्य ने जिस विजिगीषु राजा का चित्रण प्रस्तुत किया है, निश्चित रूप से वह चन्द्रगुप्त मौर्य के लिये ही संबोधित किया गया है।
अति विद्वान और मौर्य साम्राज्य का महामंत्री होने के बावजूद कौटिल्य का जीवन सादगी का जीवन था। वह 'सादा जीवन उच्च विचार' का सही प्रतीक थे। उन्होने अपने मंत्रित्वकाल में अत्यधिक सादगी का जीवन बिताया। वह एक छोटा-से मकान में रहते थे और कहा जाता है कि उनके मकान की दीवारों पर गोबर के उपले थोपे रहते थे।
उनकी मान्यता थी कि राजा या मंत्री अपने चरित्र और ऊँचे आदर्शों के द्वारा लोगों के सामने एक प्रतिमान दे सकता है। उन्होंने सदैव मर्यादाओं का पालन किया और कर्मठता की जिंदगी बितायी। कहा जाता है कि बाद में उन्होंने मंत्री पद त्यागकर वानप्रस्थ जीवन व्यतीत किया था। वस्तुतः उन्हें धन, यश और पद का कोई लोभ नहीं था। सारतत्व में वह एक वितरागी, तपस्वी, कर्मठ और मर्यादाओं का पालन करनेवाले व्यक्ति थे, जिनका जीवन आज भी अनुकरणीय है।
एक प्रकांड विद्वान तथा एक गंभीर चिंतक के रूप में कौटिल्य तो विख्यात है ही, एक व्यावहारिक एवं चतुर राजनीतिज्ञ के रूप में भी उन्हे ख्याति मिली है। नंदवंश के विनाश तथा मगध साम्राज्य की स्थापना एवं विस्तार में उनका ऐतिहासिक योगदान है। सालाटोर के कथनानुसार प्राचीन भारतीय राजनीतिक चिंतन में कौटिल्य का सर्वोपरि स्थान है। कौटिल्य ने राजनीति को नैतिकता से पृथक कर एक स्वतंत्र शास्त्र के रूप में अध्ययन करने का प्रयास किया है। जैसा कि कहा जाता है चाणक्य एक महान आचार्य थे।
नाम, जन्मतिथि और जन्मस्थान
कौटिल्य का नाम, जन्मतिथि और जन्मस्थान तीनों ही विवाद के विषय रहे हैं। कौटिल्य के नाम के संबंध में विद्वानों के बीच मतभेद पाया जाता है। कौटिल्य के 'अर्थशास्त्र' के प्रथम अनुवादक पंडित शामाशास्त्री ने कौटिल्य नाम का प्रयोग किया है। 'कौटिल्य नाम' की प्रमाणिकता को सिद्ध करने के लिए पंडित शामाशास्त्री ने विष्णु-पुराण का हवाला दिया है जिसमें कहा गया है—
इस संबंध में एक विवाद और उत्पन्न हुआ है और वह है कौटिल्य और कौटल्य का। गणपति शास्त्री ने 'कौटिल्य' के स्थान पर 'कौटल्य' को ज्यादा प्रमाणिक माना है। उनके अनुसार कुटल गोत्र होने के कारण कौटल्य नाम सही और संगत प्रतीत होता है। कामन्दकीय नीतिशास्त्र के अन्तर्गत कहा गया है—
सांबाशिव शास्त्री ने कहा है कि गणपतिशास्त्री ने संभवतः कौटिल्य को प्राचीन संत कुटल का वंशज मानकर कौटल्य नाम का प्रयोग किया है, परन्तु इस बात का कहीं कोई प्रमाण नहीं मिलता है कि कौटिल्य संत कुटल के वंश और गोत्र का था। 'कोटिल्य' और 'कौटल्य' नाम का विवाद और भी कई विद्वानों ने उठाया है। वी. ए. रामास्वामी ने गणपतिशास्त्री के कथन का समर्थन किया है। आधुनिक विद्वानों ने दोनों नामों का प्रयोग किया है। पाश्चात्य लेखकों ने कौटिल्य नाम का ही प्रयोग किया है। भारत में विद्वानों ने दोनों नामों का प्रयोग किया है, बल्कि ज्यादातर कौटिल्य नाम का ही प्रयोग किया है। इस संबंध में राधाकांत का कथन भी विशेष रूप से उल्लेखनीय है। उसने अपनी रचना 'शब्दकल्पद्रम' में कहा है
कौटिल्य के और भी कई नामों का उल्लेख किया गया है। जिसमें चाणक्य नाम प्रसिद्ध है। कौटिल्य को चाणक्य के नाम से पुकारने वाले कई विद्वानों का मत है कि चाणक निषाद का पुत्र होने के कारण यह चाणक्य कहलाया। दूसरी ओर कुछ विद्वानों के कथानानुसार उसका जन्म पंजाब के चणक क्षेत्र के निषाद बस्ती में हुआ था जो वर्तमान समय में चंडीगढ़ के मल्लाह नामक स्थान से सूचित किया जाता है, इसलिए उन्हे चाणक्य कहा गया है, यद्यपि इस संबंध में कोई स्पष्ट प्रमाण नहीं मिलता है। एक बात स्पष्ट है कि कौटिल्य और चाणक्य एक ही व्यक्ति है।
उपर्युक्त नामों के अलावा उसके और भी कई नामों का उल्लेख मिलता है, जैसे विष्णुगुप्त। कहा जाता है कि उनका मूल नाम विष्णुगुप्त ही था। उनके पिता ने उनका नाम विष्णुगुप्त ही रखा था। कौटिल्य, चाणक्य और विष्णुगुप्त तीनों नामों से संबंधित कई सन्दर्भ मिलते हैं, किंतु इन तीनों नामों के अलावा उसके और भी कई नामों का उल्लेख किया गया है, जैसे वात्स्यायन, मलंग, द्रविमल, अंगुल, वारानक्, कात्यान इत्यादि इन भिन्न-भिन्न नामों में कौन सा सही नाम है और कौन-सा गलत नाम है, यह विवाद का विषय है। परन्तु अधिकांश पाश्चात्य और भारतीय विद्वानों ने 'अर्थशास्त्र' के लेखक के रूप में कौटिल्य नाम का ही प्रयोग किया है।
कुछ पाश्चात्य विद्वानों ने कौटिल्य के अस्तित्व पर ही प्रश्नवाचक चिह्न लगा दिया है। विन्टरनीज, जॉली और कीथ के मतानुसार कौटिल्य नाम प्रतीकात्मक है, जो कूटनीति का प्रतीक है। पांतजलि द्वारा अपने महाभाष्य में कौटिल्य का प्रसंग नहीं आने के कारण उनके मतों का समर्थन मिला है। जॉली ने तो यहाँ तक कह डाला है कि 'अर्थशास्त्र' किसी कौटिल्य नामक व्यक्ति की कृति नहीं है। यह किसी अन्य आचार्य का रचित ग्रंथ है। शामाशास्त्री और गणपतिशास्त्री दोनों ने ही पाश्चात्य विचारकों के मत का खंडन किया है। दोनों का यह निश्चय मत है कि कौटिल्य का पूर्ण अस्तित्व था, भले ही उसके नामों में मतांतर पाया जाता हो। वस्तुतः इन तीनों पाश्चात्य विद्वानों के द्वारा कौटिल्य का अस्तित्व को नकारने के लिए जो बिंदु उठाए गए हैं, वे अनर्गल एवं महत्त्वहीन हैं। पाश्चात्य विद्वानों का यह कहना है कि कौटिल्य ने इस बात का कहीं उल्लेख नहीं किया है कि वह चन्द्रगुप्त मौर्य के शासनकाल में अमात्य या मंत्री था, इसलिए उन्हे 'अर्थशास्त्र' का लेखक नहीं माना जा सकता है यह बचकाना तर्क है। कौटिल्य के कई सन्दर्भों से यह स्पष्ट हो चुका है कि उन्होने चन्द्रगुप्त मौर्य की सहायता से नंदवंश का नाश किया था और मौर्य साम्राज्य की स्थापना की थी।
चाणक्य को कौटिल्य उनके कुटिल व्यवहार के कारण भी कहा गया हो सकता है।
कौटिल्य की कृतियाँ
कौटिल्य की कृतियों के संबंध में भी कई विद्वानों के बीच मतभेद पाया जाता है। कौटिल्य की कितनी कृतियाँ हैं, इस संबंध में कोई निश्चित सूचना उपलब्ध नहीं है। कौटिल्य की सबसे महत्त्पूर्ण कृति अर्थशास्त्र की चर्चा सर्वत्र मिलती है, किन्तु अन्य रचनाओं के संबंध में कुछ विशेष उल्लेख नहीं मिलता है।
चाणक्य के शिष्य कामंदक ने अपने 'नीतिसार' नामक ग्रंथ में लिखा है कि विष्णुगुप्त चाणक्य ने अपने बुद्धिबल से अर्थशास्त्र रूपी महोदधि को मथकर नीतिशास्त्र रूपी अमृत निकाला। चाणक्य का 'अर्थशास्त्र' संस्कृत में राजनीति विषय पर एक विलक्षण ग्रंथ है। इसके नीति के श्लोक तो घर घर प्रचलित हैं। पीछे से लोगों ने इनके नीति ग्रंथों से घटा बढ़ाकर वृद्धचाणक्य, लघुचाणक्य, बोधिचाणक्य आदि कई नीतिग्रंथ संकलित कर लिए। चाणक्य सब विषयों के पंडित थे। 'विष्णुगुप्त सिद्धांत' नामक इनका एक ज्योतिष का ग्रंथ भी मिलता है। कहते हैं, आयुर्वेद पर भी इनका लिखा 'वैद्यजीवन' नाम का एक ग्रंथ है। न्याय भाष्यकार वात्स्यायन और चाणक्य को कोई कोई एक ही मानते हैं, पर यह भ्रम है जिसका मूल हेमचंद का यह श्लोक है:
यों धातुकौटिल्या और राजनीति नामक रचनाओं के साथ कौटिल्य का नाम जोड़ा गया है। कुछ विद्वानों का यह मानना है कि 'अर्थशास्त्र' के अलावा यदि कौटिल्य की अन्य रचनाओं का उल्लेख मिलता है, तो वह कौटिल्य की सूक्तियों और कथनों का संकलन हो सकता है।
कौटिल्य का अर्थशास्त्र
कौटिल्य ने समाज को कर्म के आधार पर चार वर्गो में बंटा है-
1.ब्राह्मण
2.श्रत्रिय
3.वैश्य
4. शुद्र
चाणक्य की राज्य की अवधारणा
राज्य की उत्पत्ति के सन्दर्भ में कौटिल्य ने स्पष्ट रूप से कुछ नहीं कहा किन्तु कुछ संयोगवश की गई टिप्पणियों से स्पष्ट होता है कि वह राज्य के दैवी सिद्धांत के स्थान पर सामाजिक समझौते का पक्षधर था। हॉब्स, लॉक तथा रूसो की तरह राज्य की उत्पत्ति से पूर्व की प्राकृतिक दशा को वह अराजकता की संज्ञा देता है। राज्य की उत्पत्ति तब हुई जब 'मत्स्य न्याय' कानून से तंग आकर लोगों ने मनु को अपना राजा चुना तथा अपनी कृषि उपज का छठा भाग तथा स्वर्ण का दसवा भाग उसे देना स्वीकार किया। इसके बदले में राजा ने उनकी सुरक्षा तथा कल्याण का उत्तरदायित्व सम्भाला। कौटिल्य राजतंत्र का पक्षधर है।
चाणक्य की विचारधारा
• वन की अग्नि चन्दन की लकड़ी को भी जला देती है अर्थात दुष्ट व्यक्ति किसी का भी अहित कर सकते है।
• शत्रु की दुर्बलता जानने तक उसे अपना मित्र बनाए रखें।
• सिंह भूखा होने पर भी तिनका नहीं खाता।
• एक ही देश के दो शत्रु परस्पर मित्र होते है।
• आपातकाल में स्नेह करने वाला ही मित्र होता है।
• एक बिगड़ैल गाय सौ कुत्तों से ज्यादा श्रेष्ठ है। अर्थात एक विपरीत स्वाभाव का परम हितैषी व्यक्ति, उन सौ लोगों से श्रेष्ठ है जो आपकी चापलूसी करते है।
• आग सिर में स्थापित करने पर भी जलाती है। अर्थात दुष्ट व्यक्ति का कितना भी सम्मान कर लें, वह सदा दुःख ही देता है।
• अपने स्थान पर बने रहने से ही मनुष्य पूजा जाता है।
• सभी प्रकार के भय से बदनामी का भय सबसे बड़ा होता है।
• सोने के साथ मिलकर चांदी भी सोने जैसी दिखाई पड़ती है अर्थात सत्संग का प्रभाव मनुष्य पर अवश्य पड़ता है।
• ढेकुली नीचे सिर झुकाकर ही कुँए से जल निकालती है।  अर्थात कपटी या पापी व्यक्ति सदैव मधुर वचन बोलकर अपना काम निकालते है।
• जो जिस कार्ये में कुशल हो उसे उसी कार्ये में लगना  चाहिए।
• कठोर वाणी अग्निदाह से भी अधिक तीव्र दुःख पहुंचाती है।
• शक्तिशाली शत्रु को कमजोर समझकर ही उस पर आक्रमण करे।
• चाणक्य ने कभी भी अग्नि, गुरू, ब्राह्मण, गौ, कुमारी कन्या, वृद्ध और बालक पर पैर न लगाने को कहा है. इन्हें पैर से छूने से आप पर बदकिस्मती का पहाड़ टूट सकता है.
• कहा जा सकता है कि ऋण मनुष्य का सबसे बड़ा शत्रु है। यदि जीवन में खुशहाल रहना है तो ऋण की एक फूटी कौड़ी भी पास नहीं रखनी चाहिए। मनुष्य सबसे दुखी भूतकाल और भविष्यकाल की बातों को सोचकर होता है। केवल वर्तमान के विषय में सोचकर अपने जीवन को सफल बनाया जा सकता
• आचार्य चाणक्य कहते हैं कि शिक्षा ही मनुष्य की सबसे अच्छी और सच्ची दोस्त होती है क्योंकि एक दिन सुंदरता और जवानी छोड़कर चली जाती है परन्तु शिक्षा एक मात्र ऐसी धरोहर है जो हमेशा उसके साथ रहती है।
• व्यवसाय में लाभ से जुड़े अपने राज किसी भी व्यक्ति के साथ साझा करना आर्थिक दृष्टी से हानिकारक हो सकती है। अत: व्यवसाय की वास्तविक ज्ञान को अपने तक ही सीमित रखें तो उत्तम होगा।
• किसी भी कार्य को शुरू करने से पहले कुछ प्रश्नों का उत्तर अपने आप से जरुर कर लें कि- क्या तुम सचमुच यह कार्य करना चाहते हैं? आप यह काम क्यों करना चाहते हैं? यदि इन सब का जवाब सकारात्मक मिलता है तभी उस काम की शुरुआत करनी चाहिए।
राज्य के तत्त्व : सप्तांग सिद्धांत
कौटिल्य ने पाश्चात्य राजनीतिक चिन्तकों द्वारा प्रतिपादित राज्य के चार आवश्यक तत्त्वों - भूमि, जनसंख्या, सरकार व सम्प्रभुता का विवरण न देकर राज्य के सात तत्त्वों का विवेचन किया है। इस सम्बन्ध में वह राज्य की परिभाषा नहीं देता किन्तु पहले से चले आ रहे साप्तांग सिद्धांत का समर्थन करता है। कौटिल्य ने राज्य की तुलना मानव-शरीर से की है तथा उसके सावयव रूप को स्वीकार किया है। राज्य के सभी तत्त्व मानव शरीर के अंगो के समान परस्पर सम्बन्धित, अन्तनिर्भर तथा मिल-जुलकर कार्य करते हैं-
जनसंख्या में कृषकों, उद्यमियों तथा आर्थिक उत्पादन में योगदान देने वाली प्रजा सम्मिलित है। प्रजा को स्वामिभक्त, परिश्रमी तथा राजा की आज्ञा का पालन करने वाला होना चाहिए।
इस प्रकार कौटिल्य का सप्तांग सिद्धांत राज्य के सावयव स्वरूप (Organic form) का निरूपण करते हुए सभी अंगो (तत्त्वों) की महत्त्वपूर्ण भूमिका पर प्रकाश डालता है। यद्यपि यह सिद्धांत राज्य की आधुनिक परिभाषा से मेल नहीं खाता, किन्तु कौटिल्य के राज्य में आधुनिक राज्य के चारों तत्त्व विद्यमान हैं। जनपद भूमि व जनसंख्या है, अमात्य सरकार का भाव है तथा स्वामी (राजा) सम्प्रभुत्ता का प्रतीक है। कोष का महत्त्व राजप्रबन्ध, विकास व संवर्धन में है तथा सेना आन्तरिक शान्ति व्यवस्था तथा बाहरी सुरक्षा के लिए आवश्यक है। विदेशी मामलों में मित्र महत्त्वपूर्ण भूमिका निभाता है, किन्तु दुर्ग का स्थान आधुनिक युग में सुरक्षा-प्रतिरक्षा के अन्य उपकरणों ने ले लिया है।
राज्य का कार्य
प्राचीन भारतीय राजनीतिक चिंतन का अनुकरण करते हुए कौटिल्य ने भी राजतंत्र की संकल्पना को अपने चिंतन का केन्द्र बनाया है। वह लौकिक मामलों में राजा की शक्ति को सर्वोपरि मानता है, परन्तु कर्त्तव्यों के मामलों में वह स्वयं धर्म में बँधा है। वह धर्म का व्याख्याता नहीं, बल्कि रक्षक है। कौटिल्य ने राज्य को अपने आप में साध्य मानते हुए सामाजिक जीवन में उसे सर्वोच्च स्थान दिया है। राज्य का हित सर्वोपरि है जिसके लिए कई बार वह नैतिकता के सिद्धांतो को भी परे रख देता है।
स्वधर्म का पालन कराना
स्वधर्म के अन्तर्गत वर्णाश्रम धर्म (वर्ण तथा आश्रम पद्धति) पर बल दिया गया है। यद्यपि कौटिल्य मनु की तरह धर्म को सर्वोपरि मानकर राज्य को धर्म के अधीन नहीं करता, किन्तु प्रजा द्वारा धर्म का पालन न किए जाने पर राजा धर्म का संरक्षण करता है।
जनकल्याण के कार्य
कौटिल्य के राज्य का कार्य-क्षेत्र अत्यन्त व्यापक है। वह राज्य को मानव के बहुमुखी विकास का दायित्व सौंपकर उसे आधुनिक युग का कल्याणकारी राज्य बना देता है। उसने राज्य को अनेक कार्य सौंपे हैं। जैसे- बाँध, तालाब व सिंचाई के अन्य साधनों का निर्माण, खानों का विकास, बंजर भूमि की जुताई, पशुपालन, वन्यविकास आदि। इनके अलावा सार्वजनिक मनोरंजन राज्य के नियंत्रण में था। अनाथों निर्धनों, अपंगो की सहायता, स्त्री सम्मान की रक्षा, पुनख्रववाह की व्यवस्था आदि भी राज्य के दायित्व थे।
इस प्रकार कौटिल्य का राज्य सर्वव्यापक राज्य है। जन-कल्याण तथा अच्छे प्रशासन की स्थापना उसका लक्ष्य है, जिसमें धर्म व नैतिकता का प्रयोग एक साधन के रूप में किया जाता है। कौटिल्य का कहना है,
एक अन्य स्थान पर उसने लिखा है।
इस सम्बन्ध में सैलेटोरे का कथन है, ‘‘जिस राज्य के पास सत्ता तथा अधिकार है, उसका एकमात्र उद्देश्य अपनी प्रजा की प्रसन्नता में वृद्धि करना है। इस प्रकार कौटिल्य ने एक कल्याणकारी राज्य के कार्यों को उचित रूप में निर्देषित किया है।’’
कूटनीति तथा राज्यशिल्प
कौटिल्य ने न केवल राज्य के आन्तरिक कार्य, बल्कि वाह्य कार्यो की भी विस्तार से चर्चा की है। इस सम्बन्ध में वह विदेश नीति, अन्तर्राष्ट्रीय सम्बन्धों तथा युद्ध व शान्ति के नियमों का विवेचन करता है। कूटनीति के सम्बन्धों का विश्लेषण करने हेतु उसने मण्डल सिद्धांत प्रतिपादित किया है |
मण्डल सिद्धांत
कौटिल्य ( चाणक्य) ने अपने मण्डल सिद्धांत में विभिन्न राज्यों द्वारा दूसरे राज्यों के प्रति अपनाई नीति का वर्णन किया। प्राचीन काल में भारत में अनेक छोटे-छोटे राज्यों का अस्तित्व था। शक्तिशाली राजा युद्ध द्वारा अपने साम्राज्य का विस्तार करते थे। राज्य कई बार सुरक्षा की दृष्टि से अन्य राज्यों में समझौता भी करते थे। कौटिल्य के अनुसार युद्ध व विजय द्वारा अपने साम्राज्य का विस्तार करने वाले राजा को अपने शत्रुओं की अपेक्षाकृत मित्रों की संख्या बढ़ानी चाहिए, ताकि शत्रुओं पर नियंत्रण रखा जा सके। दूसरी ओर निर्बल राज्यों को शक्तिशाली पड़ोसी राज्यों से सतर्क रहना चाहिए। उन्हें समान स्तर वाले राज्यों के साथ मिलकर शक्तिशाली राज्यों की विस्तार-नीति से बचने हेतु एक गुट या ‘मंडल’ बनाना चाहिए।
कौटिल्य ने 4 मंडलों का उल्लेख किया है-
प्रथम मंडल- इसमें स्वयं विजिगीषु, उसका मित्र, उसके मित्र का मित्र शामिल है।
तृतीय मंडल- इस मंडल में मध्यम, उसका मित्र एवं उसके मित्र का मित्र शामिल किया जाता है।
विजिगीषु- ऐसा राजा जो विजय का इच्छुक है और अपने राज्य में उत्तम शासन स्थापित करना चाहता है।
अरि - ऐसा नृपति जिसका राज्य विजिगीषु की सीमा के साथ लगा हो अर्थात वह विजिगीषु का स्वाभाविक शत्रु है।
मध्यम - ऐसा नृपति जिसका राज्य विजिगीषु और उसके शत्रु दोनों की सीमाओं से लगा हो। अतः वह इनमे से किसी का भी शत्रु या मित्र हो सकता है।
उदासीन- ऐसा नृपति जिसके राज्य की स्थिति विजिगीषु के शत्रु और मध्यम दोनों से परे हो परन्तु वह इतना बलशाली हो की वह संकट के समय किसी की भी सहायता या विरोध करने में समर्थ हो। इसलिए उसकी भी अनदेखी नहीं की जा सकती है।
पार्षिंग्राह- ऐसा नृपति जिसका राज्य विजिगीषु के राज्य के पीछे की ओर सीमा से लगा हो। अतः वह युद्ध के समय पीछे से उपद्रव खड़ा कर सकता है। वह स्वाभाविक रूप से विजिगीषु का शत्रु होता है।
आक्रन्द- ऐसा नृपति जिसका राज्य पार्षिंग्राह की राज्य की सीमा के साथ लगा हो अतः वह पार्षिंग्राह का स्वाभाविक शत्रु होता है और विजिगीषु का स्वाभाविक मित्र होता है।
पार्षिंग्राहासागर- ऐसा नृपति जिसका राज्य आक्रन्द की सीमा के साथ लगा हो अतः वह आक्रन्द का शत्रु होता है पार्शिनग्राह का परोक्ष मित्र होता है और विजिगीषु का परोक्ष शत्रु होता है।
आक्रंदासार- ऐसा नृपति जिसका राज्य पार्षिंग्राहासागर के राज्य के सीमा के साथ लगा हो, अतः वह पार्षिंग्राहासागर का स्वाभाविक शत्रु होता है; आक्रन्द का और विजिगीषु का परोक्ष मित्र होता है।
इन चारों मंडलों के संयोग से वृहद् राजयमंडल की रचना होती है।  चूँकि प्रत्येक मंडल में ३-३  राज्य आते हैं, इसलिए वृहद् राजयमंडल में 12 राज्य  आ  जाते हैं।  इन्हे राज्य प्रकृतियाँ  कहा जाता है।
हस्तशिल्पकार
एक कारीगर (फ्रेंच से: artisan, इतालवी: artigiano) एक कुशल शिल्प कार्यकर्ता है जो भौतिक वस्तुओं को आंशिक रूप से या पूरी तरह से हाथ से बनाता है। ये वस्तुएं कार्यात्मक या पूरी तरह से सजावटी हो सकती हैं, उदाहरण के लिए फर्नीचर, सजावटी कला, मूर्तिकला, कपड़े, खाद्य पदार्थ, घरेलू सामान और उपकरण और तंत्र जैसे कि एक घड़ीसाज़ की हस्तनिर्मित घड़ी की चाल।  कारीगर एक शिल्प का अभ्यास करते हैं और अनुभव और योग्यता के माध्यम से एक कलाकार के अभिव्यंजक स्तर तक पहुँच सकते हैं।
चाणक्य
कूटनीति आचरण के चार सिद्धांत
कौटिल्य ने राज्य की विदेश नीति के सन्दर्भ में कूटनीति के चार सिद्धांतों साम (समझाना, बुझाना), दाम (धन देकर सन्तुष्ट करना), दण्ड (बलप्रयोग, युद्ध) तथा भेद (फूट डालना) का वर्णन किया। कौटिल्य के अनुसार प्रथम दो सिद्धांतों का प्रयोग निर्बल राजाओं द्वारा तथा अंतिम दो सिद्धांतों का प्रयोग सबल राजाओं द्वारा किया जाना चाहिए, किन्तु उसका यह भी मत है कि साम दाम से, दाम भेद से और भेद दण्ड से श्रेयस्कर है। दण्ड (युद्ध) का प्रयोग अन्तिम उपाय के रूप में किया जाए, क्योंकि इससे स्वयं की भी क्षति होती है।
चाणक्य के विचार
लोगो के जीवन में महापुरुषों के विचारो का काफी प्रभाव होता है। चाणक्य के विचारो ने भी कई लोगो के जीवन को उन्नत किया है। चाणक्य की कूटनीति और इसके सिध्धांतो के बारे में कई पुस्तके लिखी गयी है।चाणक्य के जीवन को पढ़नेवाला और इसका अनुसरण करनेवाला एक बड़ा वर्ग है। चाणक्य के विचारो को अनमोल कहा जाता है। चाणक्य के विचार अध्यापक, राजनीतिज्ञ और व्यवसायिक लोगो को काफी पसंद है।
चाणक्य और मकियावेली
यह सत्य है कि कौटिल्य ने राष्ट्र की रक्षा के लिए गुप्त प्रणिधियों के एक विशाल संगठन का वर्णन किया है। शत्रुनाश के लिए विषकन्या, गणिका, औपनिषदिक प्रयोग, अभिचार मंत्र आदि अनैतिक एवं अनुचित उपायों का विधान है और इस उद्देश्य की प्राप्ति के लिए महान धन-व्यय तथा धन-क्षय को भी (सुमहताऽपि क्षयव्ययेन शत्रुविनाशोऽभ्युपगन्तव्य:) राष्ट्र-नीति के अनुकूल घोषित किया है।
प्राच्यविद्या के विशेषज्ञ अनेक आधुनिक पाश्चात्य विद्वानों ने भी उपर्युक्त अनैतिक व्यवस्थाओं को देखकर कौटिल्य की तुलना यूरोप के प्रसिद्ध लेखक और राजनीतिज्ञ मेकियावली से की है, जिसने अपनी पुस्तक ‘द प्रिन्स’ में राजा को लक्ष्य-प्राप्ति के लिए उचित अनुचित सभी साधनों का आश्रय लेने का उपदेश दिया है। विण्टरनिट्ज आदि पाश्चात्य विद्वान् कौटिल्य तथा मेकियावली में निम्नलिखित समानताएं प्रदर्शित करते हैं:
कौटिल्य तथा मेकियावली में ऐसी सदृशता दिखाना युक्तिसंगत नहीं। निस्सन्देह कौटिल्य भी मेकियावली के समान यथार्थवादी था और केवल आदर्शवाद का अनुयायी न था। परन्तु यह कहना कि कौटिल्य ने धर्म या नैतिकता को सर्वथा तिलांंजलि दे दी थी, सत्यता के विपरीत होगा। कौटिल्य ने ‘अर्थशास्त्र’ के प्रथम अधिकरण में ही स्थापना की है;
अर्थात्- राजा प्रजा को अपने धर्म से च्युत न होने दे। राजा भी अपने धर्म का आचरण करे। जो राजा अपने धर्म का इस भांति आचरण करता है, वह इस लोक और परलोक में सुखी रहता है।
इसी प्रथम अधिकरण में ही राजा द्वारा अमर्यादाओं को व्यवस्थित करने पर भी बल दिया गया है और वर्ण तथा आश्रम-व्यवस्था को सुदृढ़ करने के लिए आदेश दिया गया है। यहां पर त्रयी तथा वैदिक अनुष्ठान को प्रजा के संरक्षण का मूल आधार बतलाया गया है। कौटिल्य ने स्थान-स्थान पर राजा को वृद्धों की संगत करने वाला, विद्या से विनम्र, जितेन्द्रिय और काम-क्रोध आदि शत्रु-षड्वर्ग का दमन करने वाला कहा है। ऐसा राजा अधार्मिक अथवा अत्याचारी बनकर किस प्रकार प्रजा-पीड़न कर सकता है ? इसके विपरीत राजा को प्रजा के लिए पितृ-तुल्य कहा गया है, जो अपनी प्रजा का पालन-पोषण, संवर्धन, संरक्षण, भरण, शिक्षण इत्यादि वैसा ही करता है जैसा वह अपनी सन्तान का करता है।
यह ठीक है कि कौटिल्य ने शत्रुनाश के लिए अनैतिक उपायों के करने का भी उपदेश दिया है। परन्तु इस सम्बन्ध में अर्थशास्त्र के निम्न वचन को नहीं भूलना चाहिए:
अर्थात्- इन कूटनीति के उपायों का व्यवहार केवल अधार्मिक एवं दुष्ट लोगों के साथ ही करे, धार्मिक लोगों के साथ नहीं। (धर्मयुद्ध में भी अधार्मिक व्यवहार सर्वथा वर्जित था। केवल कूट-युद्ध में अधार्मिक शत्रु को नष्ट करने के लिए इसका प्रयोग किया जा सकता था।)
मूल्यांकन
कौटिल्य का राज्य-सिद्धांत भारतीय राजनीतिक चिन्तन हेतु महत्त्वपूर्ण देन है। उन्होंने राजनीतिक शास्त्र को धार्मिकता की ओर अधिक झुके होने की प्रवृत्ति से मुक्त किया। यद्यपि वह धर्म व नैतिकता का विरोध नहीं करता, किन्तु उन्होंने राजनीति को साधारण नैतिकता के बन्धनों से मुक्त रखा है। इस दृष्टि से उनके विचार यूरोपीय दार्शनिक मैकयावली के विचारों का पूर्व संकेत प्रतीत होते हैं। इस आधार पर उसे ‘‘भारत का मैकयावली’’ भी कहा जाता है। सेलीटोर का मत है कि कौटिल्य की तुलना अरस्तु से करना उचित होगा, क्योंकि दोनों ही सत्ता हस्तगत करने के स्थान पर राज्य के उद्देश्यों को अधिक महत्त्व देते हैं। यथार्थवादी होने के नाते कौटिल्य ने राज्य के व्यवहारिक पक्ष पर अधिक ध्यान केन्द्रित किया है। कौटिल्य का राज्य यद्यपि सर्वाधिकारी है, किन्तु वह जनहित के प्रति उदासीन नहीं है।
तुमान लेग़ारी
तुमान लेग़ारी , पाकिस्तान के पंजाब प्रांत के डेरा ग़ाज़ी ख़ान ज़िले का एक कस्बा और यूनियन परिषद्  है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
सोभा सिंह (निर्माता)
शोभा सिंह को भगत सिंह के विरुद्ध गवाह देने के लिए जाना जाता है। बाद में ये दिल्ली के मशहूर बिल्डर बने।
दोमरिया
दोमरिया में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
कालूविष्टसेरा, गैरसैण तहसील
कालूविष्टसेरा, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
सुधीर कुमार
सुधीर कुमार,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की सफीपुर (अ0जा0) विधान सभा निर्वाचन क्षेत्र (निर्वाचन संख्या-163)से चुनाव जीता।
लाल्सांजुउली सैलो
लल्सांजुउली सैलियो (15 मई 1 949 -14 अक्टूबर 2006) मिजोरम के एक भारतीय लेखक, सुसमाशा गायक और संगीतकार थे।   वह 15 मई 1 949 को मिजोरम के भारतीय राज्य में थिंगसाई में जन्मे एस. वंचुमा और सपंथंगी चॉन्थथु को जन्मे, उन्होंने चेरपूनजी में सेंट जॉन्स बोस्को कॉन्वेंट में विद्यालय किया और सेंट मैरीज कॉलेज, शिलांग से स्नातक और मास्टर डिग्री हासिल की। उन्होंने शिक्षा (बीएडी) में स्नातक किया और मिजो साहित्य पर डॉक्टरेट की डिग्री (पीएचडी) और डीएलआईटी हासिल की।
सैलोज़ 17 पुस्तकों और तीन पुस्तिकाओं के लेखक और मिजो इतिहास पर उनकी पुस्तक, त्लाम वे लो लालू रोपुल्लिलिनी ने 1999 में मिजो अकादमी ऑफ लेटर में मिजो बुक ऑफ द ईयर अवॉर्ड जीता।  उसने 300 से अधिक गीत लिखे हैं, मिजो, कोकबोरोक भाषा और अंग्रेजी भाषा में। भारत सरकार ने उन्हें 1998 में पद्म श्री के चौथे उच्चतम नागरिक पुरस्कार से सम्मानित किया।
14 अक्टूबर 2006 को सैलो का निधन हुआ। सैलो का विवाह लार्डिनलियान से हुआ था और उनके दो बेटे और बेटी हैं।
अल्फ़ा
अल्फ़ा (बड़ा: आ, छोटा: आ; यूनानी: ) यूनानी वर्णमाला का पहला अक्षर है। अंश मिश्रा मालिक है अल्फाबेट के
पद्माकर विष्णु वर्तक
डॉ॰ पद्माकर विष्णु वर्तक (Dr. Padmakar Vishnu Vartak, जन्म- २५-०२-१९३३) पेशे से चिकित्सक रहे हैं। आध्यात्मिक विचारधारा के डॉ॰ वर्तक मूलतः मराठी भाषा के अनुसंधाता (researcher) लेखक के रूप में प्रसिद्ध हैं।
जीवन-परिचय
डॉ॰ पद्माकर विष्णु वर्तक का जन्म पुणे नगरी में २५ फरवरी, १९३३ ई॰ को हुआ था। आरंभ से ही वे पढ़ाई-लिखाई में मेधावी थे। उन्होंने प्राथमिक विद्यालय से लेकर उच्च विद्यालय एवं महाविद्यालय तक में हमेशा प्रथम श्रेणी में उत्तीर्णता प्राप्त की। इंटरमीडिएट की ड्रॉइंग परीक्षा में सभी विषयों में उन्हें प्रथम स्थान प्राप्त हुआ। शरीर सौष्ठव (body beautiful) की स्पर्धा में भी वे प्रथम रहे थे। सन् १९४६ में लंदन चेंबर ऑफ कॉमर्स की परीक्षा में उन्होंने प्रथम स्थान प्राप्त किया था। १९५६ में पुणे के बी॰ जे॰ मेडिकल कॉलेज से उन्होंने एम॰बी॰बी॰एस॰ की परीक्षा उत्तीर्ण की। निरोधक चिकित्सा (preventive medicine) में उन्हें विशेष योग्यता (distinction) प्राप्त हुई। चिकित्सा क्षेत्र में उन्होंने सर्जरी का अधिक अभ्यास किया है। सन् १९५७ से १९६९ के बीच वे 'सेठ ताराचंद रामनाथ आयुर्वेदिक रुग्णालय' में ऑनररी सर्जन तथा 'लोकमान्य तिलक आयुर्वेद महाविद्यालय' में सर्जरी के प्राध्यापक रहे। सन् १९५६ में उन्होंने स्वयं की प्राइवेट मेडिकल प्रैक्टिस की शुरुआत की और 'विष्णु प्रसाद नर्सिंग होम' स्थापित किया। इसी समय से उन्होंने योगाभ्यास तथा अध्यात्म शास्त्र का भी अध्ययन आरंभ किया।
डॉ॰ वर्तक की चिकित्सा की विभिन्न शाखाओं में समान गति है। निदान में कुशल होने के साथ-साथ वे ऑपरेशन करने में भी कुशल हैं तथा क्षकिरण एवं हृदय विकार के भी वे ज्ञाता हैं। चिकित्सा के अतिरिक्त चित्रकला, ज्योतिष, खगोल शास्त्र, इतिहास, तर्कशास्त्र, संस्कृत आदि विषयों में भी उनकी अच्छी गति है।